**Lisa 2 Hankelepingu projekt**

Jõhvi Vallavalitsuse24.10.2023 korralduse nr 1884

„Veebihanke „Tammiku rahvamaja koridor ja olmeblokk”

hankemenetluse korraldamine ja veebihanke

dokumendi kinnitamine“ lisale

**EHITUSTÖÖDE TÖÖVÕTULEPING nr 6.1-12.1/...**

*(kuupäev vastavalt digiallkirjastamise kuupäevale)*

**1. LEPINGU POOLED**

Käesoleva lepingu (edaspidi *leping*) sõlmisid **Jõhvi Vallavalitsus,** registrikood 75033483, asukoht Kooli 2, 41595 Jõhvi (edaspidi *tellija*, *pool* või koos töövõtjaga *pooled*), mida esindab põhimääruse alusel vallavanem Maris Toomel, ühelt poolt ja ……………, registrikood ………………, asukoht ……………………………., (edaspidi *töövõtja*, *pool* või koos tellijaga *pooled*), mida esindab põhikirja alusel juhatuse liige …………………………………, teiselt poolt.

**2. LEPINGU ESE**

2.1Lepingu esemekson **Tammiku rahvamaja koridori ja olmebloki renoveerimistööd** vastavalt tehniline kirjeldusele(edaspidi: töö või tööd)**,** mida töövõtja kohustub tegema vastavalt lepingus ja lepingu lisades toodud tingimustele ning kooskõlas veebihanke pakkumusega. Tööna käsitletakse kõiki töid ja toiminguid, sh lepingus nimetamata töid ja toiminguid, mis on vajalikud lepingus ettenähtud tulemuse saavutamiseks, samuti töö vastuvõtmiseks vajaliku dokumentatsiooni vormistamisega seotud toiminguid.

2.2 Tööde maht ja maksumus on kindlaks määratud lepingu lisas 3 – hinnapakkumus.

2.3 Töövõtja teostab lepingu töö lähtuvalt hanke tehnilisest kirjeldusest.

2.4 Töö teostamise asukohaks on Tamme 17, Tammiku alevik (edaspidi: *ehitis*).

**3. ÜLDSÄTTED**

3.1 Lepingu eesmärgiks on reguleerida poolte vahel lepingust tulenevaid õigusi ja kohustusi.

3.2 Leping on sõlmitud veebihanke „Tammiku rahvamaja koridor ja olmeblokk“ tulemusena.

3.3 Lepingu lahutamatud osad on selle lisad, mis moodustavad koos lepinguga ühtse tervikliku kokkuleppe poolte vahel (lepingu dokumendid).

3.4 Lepingul on järgmised lisad:

3.4.1 lisa 1 – tööde üleandmise vastuvõtmise akt;

3.4.2 lisa 2 – tehniline kirjeldus (*lisatakse lepingu sõlmimisel)*;

3.4.3 lisa 4 – töövõtja hinnapakkumus (*lisatakse lepingu sõlmimisel*);

3.4.4 lisa 5 – hankemenetluses esitatud küsimused-vastused (*lisatakse lepingu sõlmimisel*) nende olemasolu korral.

3.5 Töö teostamine peab olema vastavuses ehituseadustiku ja teiste Eesti Vabariigis kehtivate õigusaktidega, mis reguleerivad ehitust.

3.6 Kui tööde vastuvõtmise käigus avastatakse puudused, mis takistavad töö vastuvõtmist tellija poolt, kohustub töövõtja need kõrvaldama lühima võimaliku aja jooksul ning neid töid ei loeta eraldi tasustatavateks lisatöödeks.

3.7 Juhul kui lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse eelkõige lepingust, seejärel lepingu punktis 3.4 toodud lisade järjekorrast.

**4. TÖÖVÕTJA KOHUSTUSED JA ÕIGUSED**

**4.1 Töövõtja kohustub:**

4.1.1 teostama tööd vastavalt lepingus sätestatud tingimustele ja korrale. Lepingus loetletud tööde osalisel tellimisel alltöövõtjate käest jääb tellija ees täies ulatuses vastutavaks töövõtja;

4.1.2 hankima kõik tööde alustamiseks ja tegemiseks vajalikud alusandmed, load, ametivõimude ettekirjutused, tehnilised tingimused ning tasuma nendega seotud kulud;

4.1.3 tööde teostamise käigus kinni pidama kõigist koostöös tellijaga kokkulepitud tähtaegadest ja tagama lepinguga kehtestatud tööde kvaliteedi;

4.1.4 teatama viivitamatult tellijale kirjalikult lepingu hinna või lepingu tähtaegade võimalikku ületamist tekitavatest asjaoludest ja vajalike meetmete rakendamiseks. Kui töövõtja ei teata tellijale eelnevalt nimetatud asjaolude tekkimisest, on ta kohustatud hinna ülekulu katma omal arvel ja tähtaegade ületamise eest kandma vastutust vastavalt lepingule;

4.1.5 viivitamatult, kuid mitte hiljem kui kolme (3) tööpäeva jooksul alates hetkest, kui töövõtja sai või pidi teada saama takistavatest asjaoludest kirjalikult informeerima tellijat selliste asjaolude ilmnemisest, millised võivad takistada tööde kohest alustamist, teostamist või lõpetamist, sealhulgas tellijalt saadud informatsiooni, lähteandmete, dokumentide vms vigadest või puudulikkusest. Samuti ohust, et tellijalt saadud juhendite vms järgimine mõjutab tööde kvaliteeti või tähtaegset valmimist või tekitab täiendavaid kulutusi;

4.1.6 jälgima tööde teostamisel kehtivaid normatiive, samuti tellija soove, mis pole vastuolus eelpoolmainitud normatiividega;

4.1.7 kooskõlastama tellijaga kõik tööde osad ja kasutatavate materjalide tehnilised karakteristikud;

4.1.8 peale tellijalt teate saamist kõrvaldama omal kulul kahe kalendripäeva jooksul töövõtja tegevusest või tegevusetusest tulenevad puudused, mis on avastatud tööde käigus. Defektid, mis ilmnevad 24 kuu jooksul pärast töö vastuvõtmist ja mille tekkimise eest vastutab töövõtja, kõrvaldatakse töövõtja kulul kokkulepitavaks tähtajaks;

4.1.9 mitte peatama tööde teostamist ega muutma tähtaegu seoses võimalike vaidlustega tööde kvaliteedi, mahu, teostuse või muudatuste üle;

4.1.10 andma tellijale üle kasutatud materjalide ja seadmete sertifikaadis ja kasutusjuhendid;

4.1.11 hankima kõik ehitustööde teostamiseks vajalikud ehitusmaterjalid, seadmed, detailid ja konstruktsioonid või korraldama nende hankimise, tagama ehitusplatsil kõigi vajalike seadmete ja muude töövahendite olemasolu, samuti kooskõlastama tellijaga tööde teostamisel kasutatavad materjalid enne nende paigaldamist;

4.1.12 vastutama tellija poolt temale lepingu alusel kirjalikult üle antud vara säilimise eest;

4.1.13 vastutama hetkest, mil ehitusplats töövõtjale tellija poolt üle antakse, objekti säilimise ja korrashoiu eest kuni tööde üleandmiseni;

4.1.14 kandma materjalide, seadmete ja töövahendite juhusliku varguse, hävimise ning riknemise riisikot;

4.1.15 teostama tellijapoolsete ettepanekute alusel töödes muudatusi alljärgnevatel tingimustel:

4.1.15.1 tellijapoolsete tööde teostamist käsitlevate muudatusettepanekutega nõustumisel sõlmitakse selle kohta pooltevaheline kirjalik kokkulepe, milles määratletakse täiendavalt teostamist vajavate tööde maht ja hind, teostamise tähtaeg, tasumine ja muud tingimused. Töövõtjal on õigus ületada tööde üldmaksumust või vastavaid tähtaegu ainult juhul, kui on vormistatud eelpoolnimetatud kokkulepe;

4.1.15.2 tellijapoolsete muudatusettepanekutega nõustumisest või mittenõustumisest teatab töövõtja tellijale viie (5) tööpäeva jooksul alates vastava muudatusettepaneku saamisest tellijalt. Mittenõustumist peab põhjendama;

4.1.16 järgima ehitusplatsil tööohutuse, töötervishoiu, tuleohutuse- ja muid vastavaid eeskirju ning vastutama nende täitmise eest. Töövõtja vastutab ehitusplatsil toimuva tegevuse eest;

4.1.17 tagama nõuetekohase jäätmete sh ehitusjäätmete käitlemise;

4.1.18 esitama dokumendid, mis tõendavad jäätmete nõuetekohast kogumist ja üleandmist jäätmekäitlejale;

4.1.19 tagama seoses tööde teostamisega töövõtja valdusesse antud rajatiste korrashoiu ja koristama lõplikult ehitusplatsi ja ehitise töö üleandmise-vastuvõtmise päevaks;

4.1.20 vastutama tellijale ja kolmandatele isikutele tekitatud kahju eest ning kohustuma eelnimetatud kahju hüvitama;

4.1.21 tasuma tellijale oma tegevuse tagajärjel töö mittetähtaegse üleandmisega tekitatud kahju kogu selle kahju ulatuses;

4.1.22 alltöövõtjate kasutamise korral, kooskõlastama kõik alltöövõtjad tellijaga, tagama ja koordineerima alltöövõtjate tõrgeteta töö ehitusobjektil ilma täiendavat hüvitist nõudmata;

4.1.24 vajadusel ja kokkuleppel tellijaga korraldama ehitusplatsil tööde teostamisega seotud küsimustes nõupidamisi, kaasates tellija esindajad. Esitama nõupidamiste protokollid kõikidele osalistele kooskõlastamiseks ja allkirjastamiseks.

**4.2 Töövõtjal on õigus:**

4.2.1 lepingu dokumentidest kõrvale kalduda määras, mis ei muuda töö põhimõttelisi ja funktsionaalseid lahendusi ja ei vähenda detailide või kogu ehitise või selle üksikute osade vastupidavust, pikaajalisust ja kvaliteeti (nn mitteolulised kõrvalekaldumised), mis töövõtja parima arusaamise kohaselt võiksid kaasa aidata töö optimaalsemale valmimisele või ehitise kvaliteedi tagamisele ning mis ei nõua kooskõlastatud tellija poolt etteantud jooniste muutmist, fikseerides need kõrvalekalded ehitusplatsi päevikus ja tööjoonistes, millest üks eksemplar antakse üle tellijale. Kõik kõrvalekaldumised kooskõlastatakse tellijaga kirjalikult;

4.2.2 saada tellijalt tööde teostamise eest tasu vastavalt lepingus sätestatud tingimustele ja korrale.

**5. TELLIJA KOHUSTUSED JA ÕIGUSED**

**5.1 Tellija kohustub:**

5.1.1 andma töövõtjale üle töömaa;

5.1.2 viie tööpäeva jooksul peale tööde või tööde osa üleandmist esitama kirjalikud pretensioonid või kirjutama alla teostatud tööde vastuvõtuaktile;

5.1.3 edastama töövõtjale igasugust informatsiooni, mis tellija parima äranägemise kohaselt võib aidata kaasa tööde kiiremale ja optimaalsemale teostamisele;

5.1.4 viivitamatult, kuid mitte hiljem kui kolme (3) tööpäeva jooksul alates vastavate asjaolude ilmnemisest informeerima töövõtjat selliste asjaolude ilmnemisest, mis võivad takistada tööde lepingukohast teostamist;

5.1.5 tasuma töövõtjale tööde teostamise eest vastavalt lepingus sätestatud tingimustele ja korrale;

5.1.6 viie tööpäeva jooksul vastama (vajadusel kooskõlastama või motiveeritult keelduma) kirjalikult töövõtja poolt esitatud dokumentatsioonile, teadetele, ettepanekutele, kirjadele jm dokumentidele.

**5.2 Tellijal on õigus:**

5.2.1 nõuda töövõtjalt lepingus sätestatud tähtaegadest, kvaliteedinõuetest ja maksumusest kinni pidamist arvestades lepingus sätestatud erandeid;

5.2.2 tellida vajadusel töövõtja poolt tehtud tööle või selle osale ekspertiis ning nõuda töövõtjalt ekspertiisiaktis esitatud nõuete ja soovituste täitmist;

5.2.3 teostada kontrolli ja tehnilist järelevalvet ehitustööde teostamise mahu ja kvaliteedi vastavuse kohta kehtestatud nõuetele. Tellijal on kahtluste olemasolul õigus igal ajal kontrollida tööde käiku ja kvaliteeti.

**6. LEPINGU TÄHTAJAD**

6.1 Hankelepingu kohaste tööde täitmise periood on 7 nädalat alates lepingu allkirjastamisest poolte poolt.

6.2 Tööd loetakse lõpetatuks ja üle antuks peale tööde üleandmise-vastuvõtmise akti allkirjastamist poolte poolt.

**7. LEPINGU MAKSUMUS JA TASUMINE**

7.1 Töö maksumus on kuni … eurot (..............), millele lisandub käibemaks 20% ehk … eurot (.............), kokku … eurot (...............), mida tellija kohustub töövõtjale tasuma lepingu tingimuste kohaselt tehtud tööde eest.

7.2 Töövõtja poolt teostatud ning tellija poolt aktsepteeritud tööde eest tasumine toimub teostatud tööde aktide alusel, mis allkirjastatakse peale tööde lõpetamist.

7.3 Poolte poolt allkirjastatud tööde vastuvõtu akt on aluseks arve esitamisele.

7.3 Tellija tasub töövõtjale 30 kalendripäeva jooksul pärast tehtud tööde akti ja arve saamist.

7.4 Tellijal on õigus tasutava arve summast maha arvata leppetrahvid ja tõendatud ning tasumisele kuuluva kahju hüvitis.

**8. VASTUTAVAD ISIKUD**

8.1 Tellija lepinguline esindaja on .......... (amet) ........ (nimi), tel................, e-post: .................................

8.2 Tellijat esindab tehnilistes küsimustes.......... (amet) ........ (nimi), tel................, e-post: ................................

8.3 Töövõtjat esindab ................ (amet) ........... (nimi), tel ................., e-post: .......................

**9. VÄÄRAMATU JÕUD**

9.1 Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

9.2 Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele.

9.3 Kui vääramatu jõu asjaolud kestavad üle 90 päeva, loetakse, et leping on lõppenud täitmise võimatusega. Sellisel juhul ei ole kummalgi poolel õigus nõuda teiselt poolelt lepingu mittetäitmise või mittekohase täitmisega tekitatud kahju hüvitamist.

**10. GARANTIID**

10.1 Töövõtja vastutab töö lepingu tingimustele vastavuse eest kahekümne nelja (24) kuu kehtivusega garantiiaja jooksul, mis algab tööde üleandmis – vastuvõtu aktis märgitud töö vastuvõtmise kuupäevast alates. Garantiiaeg kakskümmend neli (24) kuud kehtib ka lepingu muudatuste alusel tehtud töödele.

10.2 Garantiiaeg kakskümmend neli (24) kuud kehtib kõigi töövõtja poolt peatöövõtjana ning peatöövõtjale alltöövõtjate poolt tehtud tööle. Garantii kehtib ka kõigile tööde käigus paigaldatud materjalidele ja seadmetele, mis muutuvad ehitise olulisteks osadeks. Juhul kui materjalide või seadmete tootja poolt kehtestatud garantiiaeg on lühem kui 24 kuud, annab töövõtja nimetatud materjalidele omapoolse täiendava garantii kuni 24 kuud.

10.3 Garantiiaja perioodil tuvastatud puuduste kõrvaldamisele asub töövõtja omal kulul hiljemalt viie (5) tööpäeva jooksul peale kirjaliku teate saamist tellijalt. Kui tellija ise kooskõlastatult töövõtjaga likvideerib vaegtööd jms, hüvitab töövõtja tellijale nimetatud tööde teostamisega seonduvad kulud vastavalt tellijapoolt esitatud arvetele.

10.4 Tellijal ei ole õigus kõrvaldada puudusi, vaegtöid, praaktöid jms, välja arvatud juhul, kui tekib avariiohtlik situatsioon ja töövõtjal ei ole koheselt võimalik asuda puuduseid kõrvaldama, kuid oodata ei ole võimalik, siis tellija kas ise või kolmanda isiku kaasamisega lahendab olukorra. Sellisel juhul on tellijal õigus nõuda töövõtjalt vajalike kulutuste hüvitamist, mis tellija kandis töödes esinenud puuduste parandamisel oma vahenditega.

10.5 Töövõtjale jääb pärast garantiiperioodi lõppu vastutus nende defektide, tegematajätmiste või mittevastavuste eest, mida tellija käsitleb hooletusena või lõpetamata tööna ja mis tulenevad ehitustööde osalisest või täielikust tegematajätmisest, materjalide ja /või seadmete tootja paigaldusjuhiste rikkumisest või muude tehnoloogiliste juhiste, normide, eeskirjade jne. mittetäitmisest ning mille varjatud iseloom ei võimaldanud tellijal või omanikujärelevalvel tuvastada mittevastavusi ehitus- ega garantiiperioodi jooksul.

**11. POOLTE VASTUTUS**

11.1 Pooled kannavad vastutust oma lepingujärgsete kohustuste täitmata jätmise või mittekohase täitmisega teisele poolele tekitatud kahju eest.

11.2 Tasumisest põhjendamatu keeldumise või tasumisega viivitamise korral on töövõtjal õigus nõuda tellijalt viivist 0,1% tasumata arve summast iga tasumise tähtajast üle läinud kalendripäeva eest.

11.3 Lepingu tähtaja ületamise eest on tellijal lisaks tekitatud kahju hüvitamisele õigus nõuda töövõtjalt leppetrahvi 0,1% lepingu hinnast iga lepingu tähtajaga viivitatud päeva eest.

11.4 Keskkonnakaitse, tööohutuse, töökvaliteedi ja töö korraldusega seotud nõuete rikkumisel, sh lepingus toodud nõuete rikkumisel, aga ka kolmandatele isikutele tekitatud kahju puhul, või ettekirjutuste mittetäitmisel, on leppetrahv esimese ja teise rikkumise korral viiskümmend (50) eurot ja alates kolmandast rikkumisest kakssada (200) eurot iga rikkumise eest.

11.5 Töövõtja on tellija nõudmisel kohustatud maksma leppetrahvi ja puudused viivitamatult kõrvaldama.

11.6 Tellijal on õigus leppetrahv kinni pidada töövõtjale tasumata arvetest.

**12. TÖÖDE ÜLEANDMINE JA VASTUVÕTMINE**

12.1 Töö üleandmise-vastuvõtuakti vormistamine (vastavalt lepingu lisale 1) on töövõtja ülesanne. Töövõtja teatab tellijale varakult ehitise ülevaatuskomisjoni kokkukutsumise täpse aja.

12.2 Ehitustööde üleandmine töövõtjalt tellijale toimub peale tööde üleandmis-vastuvõtu akti vormistamist. Ehitustööde üleandmise valmiduse saavutamisel teavitab töövõtja sellest tellijat ning tellija kutsub kokku tellijapoolse ülevaatuskomisjoni ja pooled alustavad ehitustööde ülevaatusega. Vaegtööde ilmnemisel fikseeritakse need ülevaatuskomisjoni aktis koos vastavate likvideerimise tähtaegadega, mis on töövõtjale kohustuslikud.

**13. LEPINGU MUUTMINE, ÜLESÜTLEMINE JA LÕPPEMINE**

13.1 Lepingu tingimusi võib muuta üksnes poolte kirjaliku kokkuleppe alusel, mille puhul tellija on kohustatud lähtuma riigihangete seaduse § 123 sätestatud tingimustest, välja arvatud juhul kui muudatus tuleneb Eesti Vabariigi õigusaktidest.

13.2 Leping kehtib poolte poolt oma kohustuste nõuetekohase täitmiseni.

13.3 Poolte kirjalikul kokkuleppel ja kokkulepitud tingimustel võib lepingu lõpetada enne selle täitmist igal ajal.

13.4 Tellijal on õigus leping enne selle täitmist üles öelda, kui töövõtja ei täida oma lepingust tulenevaid kohustusi vaatamata tellija esitatud korduvatele kirjalikele nõudmistele.

13.5 Leping lõpeb:

13.5.1 poolte poolt oma kohustuste nõuetekohase täitmisega;

13.5.2 ühe poole likvideerimisel;

13.5.3 töövõtja pankroti väljakuulutamisel;

13.5.4 poolte kirjalikul kokkuleppel;

13.5.5 muudel lepingus ja seaduses sätestatud alustel.

**14. TEHNILINE JÄRELEVALVE JA KONTROLL**

14.1 Pooled teostavad tehnilist järelevalvet ja kontrolli omavahel kooskõlastatult Eesti Vabariigi õigusaktides ettenähtud korras kas otse või läbi selleks volitatud kolmandate isikute.

14.2 Pooltel on õigus kaasata tehnilise järelevalve ja kontrolli teostamiseks sõltumatuid oma ala spetsialiste, sõlmides selleks vastavad lepingud asjakohaste isikutega.

**15. VAIDLUSKÜSIMUSTE LAHENDAMINE, KOHTUALLUVUS**

15.1 Pooled kohustuvad rakendama kõiki kohaseid meetmeid, et lahendada kõik lepingust tulenevad vaidlusküsimused läbirääkimiste teel.

15.2 Lahkhelide korral peab töövõtja tõendama tema poolt teostatu vastavust lepingu mõttele, heale tavale, kokkulepetele, normidele, eeskirjadele, määrustele. Hea tava all mõistavad pooled ehitustöövõtjate ning nimetatud tööde tellijate poolt aktsepteeritavat ning praktiseeritavat üldtunnustatud praktikat.

15.3 Kokkuleppele mittejõudmisel lahendatakse kõik lepingust tulenevad vaidlused Viru Maakohtu Jõhvi Kohtumajas.

**16. ÕIGUSTE JA KOHUSTUSTE LOOVUTAMINE, TEATED**

16.1 Pooltel on õigus loovutada lepingust tulenevaid ja sellega seotud õigusi ja kohustusi kolmandatele isikutele ainult teise poole eelneval kirjalikul nõusolekul.

16.2 Kõik poolte vahelised teated seoses lepingu täitmisega esitatakse teisele poolele kirjalikult lepingu punktis 8 näidatud aadressidel ning jõustuvad nende kättesaamisel lepingus nimetatud isikute poolt.

**17. LÕPPSÄTTED**

17.1 Leping ega selle üksikud tingimused ei kuulu avalikustamisele kolmandatele isikutele ilma teise poole nõusolekuta, v.a juhul, kui see on õigusaktide kohaselt lepingu poolele kohustuslik.

17.2 Lepingus toodud mõisted ja pealkirjad on mõeldud sätete sisu edasiandmiseks. Vastuolu korral mõiste ja sisu vahel lähtutakse sisust.

17.3 Leping on sõlmitud kahes (2) võrdset juriidilist jõudu omavas eksemplaris, millest kummalegi poolele jääb üks eksemplar.

17.4 Lepinguga reguleerimata küsimustes juhinduvad pooled Eesti Vabariigi seadustest ja teistest õigusaktidest.

17.5 Leping jõustub allakirjutamise momendist ja lõpeb lepingust või seadusest tulenevas korras.

*(allkirjastatud digitaalselt) (allkirjastatud digitaalselt)*

**TELLIJA: TÖÖVÕTJA:**

Jõhvi Vallavalitsus

Registrikood 75033483

Asukoht Kooli 2, 41595 Jõhvi linn

tel 336 3750

e-post: johvi@johvi.ee

Lepingu lisa 1

**TÖÖDE ÜLEANDMISE-VASTUVÕTMISE AKT**

.................................2023

|  |  |
| --- | --- |
| **Objekt** |  |
| **Alus** |  |
| **Tellija** |  |
| **Esindaja** |  |
| **Töövõtja** |  |
| **Esindaja** |  |
| **Tööde teostamise aeg** |  |
| **Tööde tegelik maksumus kokku koos käibemaksuga** |  |

**1. Sisu**

1.1 Käesoleva aktiga annab töövõtja tellijale üle tööd, mis on töövõtja teostanud vastavalt poolte vahelisele kokkuleppele (töövõtuleping nr 6.1-12.1/...) ja tellija võtab käesolevas aktis nimetatud tööd vastu.

1.2 Tellija kinnitab, et tema esindaja poolt on kõik aktis märgitud tööd üle vaadatud.

1.3 Käesoleva akti pooled kinnitavad, et akti on märgitud tööde üle vaatamisel avastatud puudused töödes ja täiendavalt teostamisele kuuluvad vaegtööd.

1.4 Töövõtja kinnitab, et on teadlik käesolevas aktis märgitud töös esinevate puuduste kõrvaldamise ja vaegtööde teostamise tähtaegadest ning võtab endale kohustuse nendest tähtaegadest kinni pidada.

1.5 Töövõtja kinnitab, et on tellijat teavitanud kõikidest temale teadaolevatest üle antavas töös esinevatest puudustest.

1.6 Käesolev akt on töövõtjale tasu maksmise aluseks. Poolte vaheline arveldamine toimub vastavalt käesolevas aktis sisalduvatele andmetele.

1.7 Käesoleva akti pooled kinnitavad, et aktis sisalduvad andmed on nende parima teadmise kohaselt õiged.

**2. Akteeritavad tööd**

Akteeritavad tööd ja nende maht on toodud tehtud tööde aktis nr ….:

1.

2.

**3. Üle antavad dokumendid:**

1.

2.

**4. Puudused töös ja vaegtööd**

|  |  |  |  |
| --- | --- | --- | --- |
| ***Jrk nr*** | ***tööde loetelu*** | ***puuduse või vaegtöö kirjeldus*** | ***kõrvaldamise tähtaeg*** |
| 1. |  |  |  |
| 2. |  |  |  |

**5. Alates käesoleva akti allkirjastamisest poolte poolt "...." ................... 2023 algab objekti ehitusjärgne garantiiperiood, mis kestab kuni "...." ............................ 2025.**

Käesolev akt on koostatud ja allakirjutatud eesti keeles kahes võrdset juriidilist jõudu omavas identses eksemplaris, millest kummalegi poolele jääb üks eksemplar.

*(allkirjastatud digitaalselt) (allkirjastatud digitaalselt)*

Tellija: Töövõtja: